لماريشال أمزيان

محمد امزيان (بلامازيغية: ⵎⵓⵃⴰⵎⵎⴻⴷ ⴰⵎⵣⵢⴰⵏ، تولد ف 1 فبراير 1897 ف بني نصار - مات ف 1 ماي 1975 ف مدريد) كان عسكري و سياسي و ديپلوماسي مغربي و صبلويني. هو بوحدو ف التاريخ د لمغريب اللي كان عندو لݣراد ديال ماريشال (خداه ف 1970). امزيان كان عسكري ف لجيش د سبانيا ف لوقت د لحماية الصبليونية على لمغريب، و شارك مع الصبليون ضد الريفيين ف لحرب د الريف، و عاون فرانسيسكو فرانكو باش يربح ف لوقت د لحرب لاهلية. امزيان هو بّات الرسامة مريم مزيان، و بّات ليلى امزيان، اللي مجوجة مع لملايري عتمان بنجلون. ف 2006، بنات ليلى و راجلها متحف لبّاها ف الناظور، و لكن بزاف د الناس نتاقدوه و كانو ضدو. النسب والنشاة ديال الماريشال امزيان. النسب. المارشال محمد امزيان (تزاد نهار 4 دجنبر 1897 ومات نهار 1 ابريل 1975 فـ مدريد) كان عسكري مغربي – اسباني، ولعب دور كبير فالحرب الاهلية الاسبانية مع الكتائب الاسبانية. هو اول واخر مارشال فـ تاريخ الجيش المغربي، وما كانش شي واحد بحالو فهاد الرتبة من قبل ولا من بعد. تزّاد فـ بني انصار فـ اقليم الناظور، فالريف المغربي، وكان معروف بالشجاعة والانضباط العسكري ديالو. القصة ديالو مميزة بزاف، حيث ملك اسبانيا الفونسو الثالث عشر هو اللي تبنّاه عسكرياً، ودار واحد القرار خاص من اجل يدخل محمد امزيان لمدرسة طليطلة العسكرية عام 1913. هاد المدرسة كانت فذاك الوقت ممنوعة على المسلمين والمغاربة، ولكن الملك غيّر القانون باش يسمح ليه يدخل، وهادي كانت اول مرة فالتاريخ كيتقبل فيها مسلم مغربي فهاد المؤسسة العسكرية الاسبانية. النشاة. محمد امزيان كان من اصول ريفية امازيغية، وتزاد فـ بني انصار فاقليم الناظور. قرا العسكرية فالكوليج الحربي الاسباني فالعهد ديال الملك الفونسو الثالث عشر، وولات عندو رتبة ماريشال، وهادي كانت سابقة فالتاريخ الاسباني، حيث ما عمر شي مسلم وصل لهد المنصب قبل منو. هاد القضية كتورّي كيفاش الاستعمار الاسباني كان كيعتمد على ابناء المستعمرات باش يخدمو المشاريع العسكرية والسياسية ديالو. امزيان كان معروف بـ الشراسة ديالو فالمعارك، خصوصاً فـ الحرب الاهلية الاسبانية، فين دار فرقة عسكرية من الريافة وحارب بيها مع الجنرال فرانكو ضد الجمهوريين الاسبان. وكانو كينعتوه بـ "قاهر الخصوم"، حيث كان كيدير الرعب فالمعارك، ومعروف بالقسوة ديالو والعنف المفرط فالحرب. من بعد، اسبانيا كافاتو على الخدمات ديالو وعيّناتو حاكماً عاماً لجزر الكناري، وهاد المنصب ما كيعطيوه غير للقادة الكبار اللي عندهم ولاء تام للنظام. لكن المفارقة الكبيرة هي انه من بعد الاستقلال ديال المغرب، التحق بجيش المخزن المغربي بنفس الرتبة ديالو (ماريشال). هاد الخطوة خلات بزاف ديال الناس يتساءلو: كيفاش ممكن قائد عسكري خدم المستعمر سنين طويلة، يرجع يخدم فجيش بلاد تحررات من نفس المستعمر؟ القصة ديالو بقات محط نقاش كبير فالتاريخ المغربي المعاصر، لانها كتجمع بين الولاء للمستعمر والعودة الى الوطن المستقل، فواحد المشهد اللي كيعكس تعقيد العلاقة بين المغرب واسبانيا فداك العصر. الحرب الاهلية الاسبانية. الجينيراليسيمو محمد امزيان. من بعد ما تخرّج محمد امزيان من المدرسة العسكرية، تعيّن فمدينة مليلية (اللي فـ شمال المغرب ومازالت محتلة من طرف اسبانيا) باش يواجه انتفاضة الريافة اللي كان غادي يقودها من بعد محمد بن عبد الكريم الخطابي. هاد الخطابي هو اللي دار اكبر هزيمة فالتاريخ العسكري ديال اسبانيا فـ معركة انوال سنة 1921، وين طاحو حوالي 13 الف جندي اسباني فـ يومين فقط. محمد امزيان، فالمسار ديالو العسكري، وصل لرتبة “كابتن-جنرال”، اللي هي اعلى رتبة فالسلم العسكري الاسباني، وهادي كانت اول مرة فالتاريخ يوصل ليها مغربي. وما كانش كيتفوق عليه فاسبانيا الا صاحبو وصديقه المقرب الجنرال فرانسيسكو فرانكو، اللي كان عندو رتبة "جنيراليسيمو"، يعني القائد الاعلى ديال جميع الجيوش ورئيس الدولة الاسبانية. بالمعنى الاخر، محمد امزيان كان الشخص الثاني فالقوة والنفوذ العسكري فاسبانيا بعد فرانكو، وهادي حاجة نادرة بزاف لمغربي فداك الزمن. مناصب قيادية رفيغة ف اسبانيا. كان محمد امزيان هو اول واحد خرج بجنودو فشوارع مليلية سنة 1936 باش يدعم الانقلاب العسكري ضد الجمهورية الاسبانية، وذاك الوقت كان برتبة كولونيل (عقيد). ومن بعد كان هو اول واحد يدخل مدينة طليطلة على راس كتيبة عسكرية فـ المعركة المشهورة اللي مات فيها الاف الناس، واللي كتبقى من ابشع المعارك فالحرب الاهلية الاسبانية. كتب التاريخ والمجلات ديال داك الوقت خصصو صفحات كثيرة على الفظاعات والانتهاكات اللي دارتها القوات ديالو، بحيث كان معروف بالقسوة والعنف الكبير اللي تعامل بيه مع الخصوم. من بعد ما سالات الحرب الاهلية الاسبانية، كافاوه الاسبان وعطاوه منصب حاكم عام على جزر الكناري، اللي كاينة فالمحيط الاطلسي، وهي نفس الجزر اللي بدا منها التمرد العسكري ضد الجمهورية اليسارية. وما وقفوش هنا، حتى عيّنه فرانكو حاكم على اقليم جاليسيا فـ شمال غرب اسبانيا، واللي عندو قيمة سياسية واستراتيجية كبيرة فالدولة. بالمختصر، امزيان كان من الوجوه العسكرية البارزة اللي خدمو نظام فرانكو بكل اخلاص، ولكن التاريخ كيبقى يشوفو كواحد من اكثر القادة المغاربة اللي ارتبط اسمهم بدموية الحرب الاهلية الاسبانية. التهم لي وجهوها اهل الريف للماريشال امزيان. المارشال محمد امزيان معروف بزاف فالتاريخ، ولكن سمعتو كتر من كونها مجد عسكري. هادي بعض الحقائق على افعالو: الالتحاق ديالو بالجيش المغربي:. من بعد استقلال المغرب سنة 1956، ولى ممكن لـ محمد امزيان يلتحق بالجيش المغربي، فواحد صفقة سرية بين فرانكو والملك محمد الخامس، اللي باقي تفاصيلها ما معروفاش بالضبط. ومن بين اهم الحوايج اللي دارها مع الجيش المغربي، هو انه شارك سنة 1959 مع الملك الراحل الحسن الثاني، اللي كان وقتها ولي العهد، فـ قمع انتفاضة الريف، واللي خلّفات المئات من القتلى. يعني، محمد امزيان قمع المغاربة مرتين: مرة تحت الاحتلال الاسباني ومرة تحت حكم الاستقلال المغربي. وفاة ديال الجنرال محمد امزيان. المارشال امزيان توفى فـ واحد المستشفى فـ مدريد نهار 1 ماي 1975، وقليل بعد وفاة الجنرال فرانكو.